Hea tunne on, et suvised tööd läksid korda ja nüüd saab otsi koomale tõmbama hakata. Tosin linnupuuri on ootamas mõnda head ronijat, kes need metsas puudele paigaldaks. Päevgi juba lühike. Metsas jätkub igasuguseid hooldustöid ja külmade tulekul saab järgmiseks aastaks küttepuid teha.  Kuna metsamaterjali turg on praegu kesine, siis on paras aeg sel talvel oma tarbeks kuusepalki lõigata ja saeveskis ehitusmaterjali teha lasta. Uusi voodrilaudu on majale vaja.